परिवर्तन में उपेक्षित जन पीछे न छूटंे, यह ध्यान रखें
उज्जैन | परिवर्तन के चक्र से कोई भी मुक्त नहीं है। समाज, संस्कृति, साहित्य सभी इससे गति पाते हैं। यह देखना भी जरूरी है कि परिवर्तन की आपाधापी में समाज के उपेक्षित जन पीछे न छूट जाएं।
यह बात विक्रम विवि के कुलानुशासक प्रो. शैलेंद्रकुमार शर्मा ने भरतपुरी स्थित सामाजिक विज्ञान शोध संस्थान में वैश्विक परिप्रेक्ष्य में सामाजिक, सांस्कृतिक एवं साहित्यिक परिवर्तन: चुनौतियां और संभावनाएं विषय पर केंद्रित संगोष्ठी में कही। कृष्णा बसंती संस्था द्वारा महर्षि पाणिनि संस्कृत और वैदिक विवि के सहयोग से आयोजित दो दिनी अंतरराष्ट्रीय शोध संगोष्ठी का शुभारंभ शनिवार को हुआ। उद्घाटन सत्र की अतिथि महापौर मीना जोनवाल व इकबालसिंह गांधी थे। अध्यक्षता कुलपति प्रो. आरसी पंडा ने की। स्वागत भाषण संस्थाध्यक्ष डॉ. मोहन बैरागी ने दिया। संचालन डॉ. ज्योत्स्ना शाक्य ने किया। आभार डॉ. तुलसीराम परोहा ने माना।
आज समापन व अभा कवि सम्मेलन : रविवार सुबह 10.30 व दोपहर 12 बजे तकनीकी सत्र होंगे। दोपहर 3 बजे समापन होगा। रात 8 बजे कालिदास अकादमी में अभा कवि सम्मेलन आयोजित किया जाएगा।
hin_Deva hin_Deva hin_Deva hin_Deva